தோல்விக்குப் பின் பேசிய கொல்கத்தா அணியின் கேப்டன் தினேஷ் கார்த்திக், ‘இந்த தோல்வியை ஜீரணிக்க கடினமாக இருக்கிறது. நாங்கள் தொடர் முழுவதும் சிறப்பாகவே விளையாடினோம். இந்தப் போட்டியில் தோற்றது சிறப்பானதாக இல்லை. சேஸிங்கை தொடங்கும் போது, போட்டி எங்கள் பக்கமே இருந்தது. ஆனால், சில மோசமான ஷாட்களும் ஒரு ரன் அவுட்டும் எங்களிடம் இருந்து போட்டியை மாற்றிவிட்டது. நான், நிதிஷ், ராபின் உத்தப்பா ஆகியோர் நன்றாக ஆடி ஆட்டத்தை முடித்திருக்க வேண்டும். ஆனால் எனது தவறின் மூலம் வெற்றியை நோக்கிச் செல்ல முடியவில்லை. கிறிஸ் லின் சிறப்பாக ஆடினார். இந்தத் தொடரில் நிறைய பாசிட்டிவான விஷயங்களும் நடந்துள்ளன. இளம் வீரர்கள் தங்கள் வாய்ப்பை சரியாகப் பயன்படுத்தி இருக்கிறார்கள். இது அணிக்கு சிறப்பாக அமையும்’ என்றார்.